Noves Experiències educatives extraescolars pels infants i joves de Primària de Roses - Diari digital Vila de Roses
Noves Experiències educatives extraescolars pels infants i joves de Primària de Roses
Roses inicia un nova programació de l’Aprenem Jugant dirigides als estudiants de Primària
Uns dels tallers de l’Aprenem Jugant que es van fer al col·legi Narcís Monturiol al 2013
L’Àrea d’Ensenyament de l’Ajuntament de Roses organitza aquesta tardor la tercera edició del programa Aprenem Jugant, en el qual s’engloben diferents activitats formulades des de l’àmbit de l’educació no formal amb l’objectiu de donar resposta a les curiositats d’infants i joves, tant dins com fora de l’horari escolar.
Pel que fa a les activitats extraescolars, el programa consolida els tallers que van assolir un major èxit durant les dues edicions realitzades el passat any, les quals van aplegar un total de 567 infants i joves participants i van assolir una molt bona valoració. A més, l’oferta s’amplia a la la participació activa de pares i mares, que podran acompanyar els seus fills i filles en el transcurs dels diferents tallers (prèvia inscripció).
Els diferents tallers i activitats tindran lloc els dissabtes compresos entre el 15 de novembre i el 13 de desembre. Les inscripcions varien en funció de l’activitat (veure quadre adjunt) i es podran realitzar a les oficines de l’Àrea d’Ensenyament de l’Ajuntament (pl. Catalunya, 8, 1r pis. Horari de 10 a 14 h). Els models d’inscripció i la informació completa dels tallers es poden trobar a la pàgina web municipal www.roses.cat. Totes les activitats són gratuïtes.
Pensant en les famílies, s’incorporen també al programa dues xerrades que tindran lloc el 29 de novembre, plantejades de manera interactiva per tal que els pares i mares assistents puguin, si ho desitgen, interaccionar amb la ponent. La Dra. Rosa Jové, torna a visitar Roses després de la xerrada que oferí el passat any i que aplegà més de 100 assistents. En aquesta ocasió parlarà sobre el son infantil (etapa de 0 a 6 anys) i, en una segona activitat, sobre la resolució de conflictes entre pares i fills.
Pel que fa a les activitats que l’Aprenem Jugant ofereix dins l’horari lectiu a escoles i instituts del municipi, durant aquest primer trimestre del curs s’estan desenvolupant diferents activitats complementàries a l’ensenyament reglat i curricular de l’aula, com l’activitat “Animals del passat”, “Un hort al teu balcó”, la “Cistella del port”, aules de natura, i obres de teatre interactives.
Podeu consultar el programa d’activitats complet en el quadre següent:
ACTIVITAT Data realització activitat Inscripcions Data sorteig (si s’escau) Data llistat admesos/exclosos
Taller Il.lusionisme 15 i 22 novembre
Taller CSI 15 novembre
Taller “Contaminació Marina” 22 de novembre
Taller “Extranyes Criatures” 29 de novembre
Retalls de Biodiversitat 13 de desembre
Tags: Ajuntament de Roses, Aprenem Jugant, Estudiants, Infants, Joves, Primària, Roses
Previous “S’ha de negociar per arribar a un acord entre els detractors i el partidaris de elBulli Foundation”
Next Els càrrecs electes de Roses donen suport a la denuncia contra la vulneració del dret a decidir del poble català